To πρώτο ολοκληρωμένο album του συγκροτήματος Lungs, κυκλοφόρησε στις 6 Ιουλίου 2009 και παρέμεινε στη δεύτερη θέση του αγγλικού album chart για τις πέντε πρώτες εβδομάδες της κυκλοφορίας του. Στις 17 Ιανουαρίου 2010, το album έφτασε στο Νο. 1 του αγγλικού album chart, έχοντας παραμείνει στο συγκεκριμένο chart για 28 συνεχόμενες εβδομάδες μέχρι τότε. Το album έχει παραμείνει στο Top 40 του Ηνωμένου Βασιλείου για 58 συνεχόμενες εβδομάδες, καθιστώντας το ένα από τα πιο επιτυχημένα εμπορικά albums του 2009 και του 2010 μέχρι σήμερα. Στα 2010 BRIT Awards, το ""Lungs"", κέρδισε το βραβείο ""Mastercard British Album"" . Οι Florence and the Machine εμφανίστηκαν και στα 2010 MTV Video Music Awards, με το τραγούδι ""Dog Days Are Over"".

Η Παλαιοχώρα ή Παλαιόχωρα είναι παραθάλασσια κωμόπολη και λιμένας στο νομό Χανίων, στην νοτιοδυτική Κρήτη. Είναι έδρα του δήμου Καντάνου-Σελίνου. Σύμφωνα με την απογραφή του 2011 έχει 1.675 κατοίκους, ενώ στην απογραφή του 2001 είχε 2.213 κατοίκους. Είναι κτισμένη σε μια μικρή χερσόνησο. Απέχει από τα Χανιά 77 χιλιόμετρα.

Σιντριβάνι των Μουσών (Fuente de las Musas) Το σιντριβάνι χρονολογείται από το 1885 και βρίσκεται στην πλατεία «Plaza de Navarra». Το δοχείο και το βάθρο ανατέθηκε στον αρχιτέκτονα Federico Villasante ενώ το εικαστικό κομμάτι ανατέθηκε στον Γάλλο γλύπτη Antoine Durenne, όπου μπορείτε να δείτε στη βάση του σιντριβανιού την επιγραφή ""Α. Durenne. Sommevoire"". Έχει γίνει πρόσφατα ένα μεγάλο έργο αποκατάστασης του σιντριβανιού, επανακτώντας έτσι την ομορφιά του παρελθόντος.

Ειδικά λίαν εύκαμπτα συρματόσχοινα (special extra flexible wire ropes), με 37 ή 61 σύρματα/έμβολο. Σ΄ αυτή τη κατηγορία ανήκουν τα βαρειάς εργασίας συρματόσχοινα όπως τα ""ρυμούλκια συρματόσχοινα"" που χρησιμοποιούν τα ναυαγοσωστικά και τα ρυμουλκά.

Ο Τσουνγκ Ντάο γεννήθηκε στη Σανγκάη στις 24 Νοεμβρίου του 1926, ο πατέρας του Chun-kang Lee ήταν ένας από τους πρώτους απόφοιτους του πανεπιστημίου του Νανκίν ήταν χημικός βιομήχανος και έμπορος και συμμετείχε ενεργά στις πρώτες προσπάθειες της Κίνας για την ανάπτυξη λιπασμάτων. Ο Λι έχει τέσσερα αδέρφια και μία αδερφή.

Οι Εκκλησίες των Γ.Ο.Χ. δεν βρίσκονται σε κοινωνία με την Κρατούσα Εκκλησία της Ελλάδος ούτε με τις Εκκλησίες οι οποίες βρίσκονται σε κοινωνία με αυτήν (Πατριαρχεία και αυτοκέφαλες Εκκλησίες). Κάποιες από αυτές ήταν σε κοινωνία με τη Ρωσική Εκκλησία της Διασποράς, κι αυτές όμως διέκοψαν την κοινωνία το 2007, όταν η Ρωσική Εκκλησία της Διασποράς ενώθηκε με το Πατριαρχείο Μόσχας.Κάποιοι εξακολουθούν να διατηρούν κοινωνία με τους Ρώσους Παλαιόπιστους.